Көндөҙ ең һыҙғанып баҫыуҙа эшләһәк, кистәрен ауыл клубын гөрләттек. Шундай кисәләрҙең берәүһе хәтерҙә һаҡланып ҡалған. Ауыл тирәһендә аш-һыуға тотонорлоҡ таҙа һыу сығанағы юҡ. Урам уртаһында ҙур ғына күл бар. Бөтә тереклектең көнитмеше шул күлгә барып тоташа: мал-тыуар, ҡош-ҡорт, халыҡ эсәр һыуға мох­тажлыҡты шуның менән ҡәнә­ғәтләндерә. Аш яраштырырға булһа, таңдан уҡ ташып ҡуялар. Бөтә бысраҡ бер төн эсендә күл төбөнә ултыра ла, һыу таҙарып, эсергә яраҡлы булып ҡала, йәнәһе. Бындай хәлдең бер ҙә генә ярамағанлығы төркөмөбөҙгә Мәскәүҙең ГИТИС-ынан килеп ҡушылған Фәхрәзи Ҡужин атлы егеттең төртмә шиғыры аша бик тә фәһемле итеп аңлатылғайны халыҡҡа: